b"\n_START_ARTICLE_\nCumann na mBan\n_START_SECTION_\nHist\xc3\xb2ria\n_START_PARAGRAPH_\nL'organitzaci\xc3\xb3 va n\xc3\xa9ixer a partir de la lectura d'un manifest a Dubl\xc3\xadn el 1914 on un grup de dones proclamaven la seva voluntat de defensar Irlanda de l'ocupaci\xc3\xb3 brit\xc3\xa0nica amb les armes si era necessari. A partir d'aquell nucli inicial es van anar formant branques per tot el pa\xc3\xads, el principal objectiu de les quals era recollir fons per a les organitzacions republicanes._NEWLINE_La seva primera gran acci\xc3\xb3 militar tingu\xc3\xa9 lloc durant l'al\xc3\xa7ament de Pasqua en 1916, on diverses dones ocuparem posicions de vigil\xc3\xa0ncia als punts forts dels insurgents o b\xc3\xa9 col\xc2\xb7laboraren en la comunicaci\xc3\xb3 entre les forces masculines desplegades a Dubl\xc3\xadn. Algunes d'elles participaren en accions de combat contra les forces policials i despr\xc3\xa9s del frac\xc3\xa0s de la revolta, ajudaren a escapar diverses persones i eliminaren documentaci\xc3\xb3 comprometedora. Posteriorment van aliar-se amb el Sinn F\xc3\xa9in per iniciar una acci\xc3\xb3 pol\xc3\xadtica m\xc3\xa9s forta, sense renunciar a la lluita armada_NEWLINE_El 1919 va esclatar la Guerra Angloirlandesa i el Cumann na mBan va encarregar-se de tasques de propaganda i d'ajudar a l'establiment dels D\xc3\xa1il Courts o juntes de defensa i just\xc3\xadcia locals. Les seves membres van votar massivament en contra del Tractat Angloirland\xc3\xa8s que intentava posar fi al conflicte i centenars d'elles foren empresonades per les seves accions de protesta al carrer._NEWLINE_La divisi\xc3\xb3 dels republicans en les d\xc3\xa8cades posteriors va afeblir greument l'entitat, que tanmateix va continuar existint en suport a les branques m\xc3\xa9s radicals de l'IRA. En l'actualitat es defineix com a associada de l'IRA de la Continu\xc3\xaftat."